laion/Wikipedia-Exotic huggingface dataset:
אלטריה

קבוצת אלטריה (באנגלית: Altria Group) היא חברה אמריקאית העוסקת בייצור ושיווק של טבק, סיגריות, ומוצרים הנלווים אליהם. כמו כן, היא גם אחת מהחברות הגדולות בעולם הפועלות בתחום זה. משרדיה הראשיים של החברה שוכנים במדינת וירג'יניה שבארצות הברית. אלטריה הייתה חברת האם של פיליפ מוריס (יצרנית הסיגריות מרלבורו), עד לפיצול שאירע בין החברות בשנת 2008 כחלק מהסדר בתביעות שהוגשו כנגד תעשיית הטבק בארצות הברית. במסגרת ההסדר, אלטריה גרופ תמכור את מוצריה בארצות הברית בלבד וחברת פיליפ מוריס תמכור בשאר העולם מחוץ לארצות הברית. כמו כן בבעלותה החברות ג'ון מידטון, חברת הטבק ללא עישון, ופיליפ מוריס קפיטל. בנוסף לכך אלטריה מחזיקה גם במניות מיעוט גדולות בחברת אנהאוזר-בוש אינבוו הבלגית, חברת הקנביס הקנדית "קבוצת קורונוס", ויצרנית הסיגריות האלקטרוניות ג'ול. מניית החברה נסחרת בבורסה לניירות ערך בניו יורק והיא נכללת במדד S&P 500. מדיה וקבצים בנושא אלטריה בוויקישיתוף אתר האינטרנט הרשמי של אלטריה (באנגלית) אלטריה, ברשת החברתית אקס (טוויטר) אלטריה, באתר אנציקלופדיה בריטניקה (באנגלית) מידע עסקי על חברת אלטריה באתרים Yahoo! Finance • MarketWatch • CNN Money • Bloomberg Business (באנגלית) אלטריה, בגוגל פיננסים אלטריה, באתר Crunchbase (באנגלית) אלטריה, באתר EDGAR של הודעות ל-SEC (באנגלית) "Altria, Honeywell Removed from DJIA; Bank of America, Chevron Added".
רינג לרדנר

רינגולד וילמר לרדנר (באנגלית: Ringgold Wilmer "Ring" Lardner; ‏3 במרץ 1885 – 25 בספטמבר 1933) היה בעל טור ועיתונאי ספורט וסופר אמריקאי, אשר ידוע בעיקר בעקבות הסיפורים הקצרים הסאטירים שכתב. לרדנר נולד בנילס, מישיגן, בשנת 1885, בן זקונים למשפחה אמידה. התחיל את כתיבתו העיתונאית כעיתונאי ספורט בעיתונים קטנים ברחבי ארצות הברית בשנת 1905, בנוסף סיקר את מלחמת העולם הראשונה ככתב פוליטי בשיקגו טריביון, וכתב סיפורים קצרים בנוסף שהתפרסמו. בשנת 1916 הוציא את ספרו המצליח הראשון, You Know Me Al, רומן מכתבים שעוסק בשחקן בייסבול. כתב מחזות רבים, אחד מהם אף הוצג בברודוויי והוסרט, Elmer The Great. בנוסף כתב מערכונים עבור שיגיונות זיגפלד. הסרט אלוף, שזכה בפרס אוסקר לעריכה הטובה ביותר לשנת 1949, מבוסס על סיפור קצר שלו. ספריו פורסמו על ידי מקסוול פרקינס, זכה להוקרה רבה מסופרים ידועים כמו וירג'יניה וולף, ארנסט המינגוויי, סקוט פיצג'רלד. בעקבות חברותו עם פיצג'רלד, הוא שימש השראה לדמות אייב נורת' ברומן האחרון שלו ענוג הוא הלילה. התחתן עם אליס אבוט, היה אבא לארבעה ילדים, בנו רינג לרדנר הבן היה תסריטאי שזכה באוסקר על התסריט לסרט מ.א.ש. מת בשנת 1933, כשהיה 48 בן מהתקף לב מסיבוכים של שחפת. תספורת והרפתקאות אחרות, תרגום - יהונתן דיין, הוצאת שבע נשמות, 2017. ספרו היחיד שתורגם לעברית. מדיה וקבצים בנושא רינג לרדנר בוויקישיתוף רינג לרדנר, באתר אנציקלופדיה בריטניקה (באנגלית) כתבי רינג לרדנר בפרויקט גוטנברג (באנגלית) רינג לרדנר, באתר "Find a Grave" (באנגלית) רינג לרדנר (1885-1933), דף שער בספרייה הלאומית רינג לרדנר, במסד הנתונים הקולנועיים IMDb (באנגלית) רינג לרדנר, באתר AllMovie (באנגלית) רינג לרדנר, באתר MusicBrainz (באנגלית)
Multimedia Messaging Service

Multimedia Messaging Service (בראשי תיבות: MMS) היא טכנולוגיה להעברת הודעות הכוללות תוכן בעל מדיה עשירה ברשתות של טלפונים סלולריים. ההודעות הללו כוללות בדרך כלל תמונות, וידאו, הקלטות קול ושילוב ביניהם. ה־MMS נועד לשדרג את טכנולוגיית ה־SMS שמוגבלת להעברת הודעות טקסט קצרות. טלפונים שתומכים ב־MMS יכולים לקבל ולשלוח הודעות שכוללות מולטימדיה מהטלפון שלהם לטלפון תומך MMS אחר או לכתובת דואר אלקטרוני. שירות זה פופולרי במיוחד בטלפונים סלולריים הכוללים מצלמה, בהם המשתמש יכול לצלם תמונה או סרט וידאו ולשלוח אותם באופן מיידי. השירות הושק לראשונה בסוף שנת 2001 אולם החל להתרחב רק בשנת 2003. המדינה בה נעשה השימוש האינטנסיבי ביותר ב־MMS היא איטליה. ברוב המקומות בהם הושק השירות לא נקרא MMS אלא "הודעת תמונה", "SMS עם תמונה" וכו'. הודעות MMS מועברות בעזרת רשת מנותבת מנות, כגון GPRS או רשתות דור 3. תקן ה־MMS תוקנן על ידי גופי התקינה של רשתות דור שלישי, 3GPP ו־3GPP2, אך הוא אינו דורש קיומה של רשת דור שלישי. השירות נפוץ במיוחד ברשתות GSM (כדוגמת סלקום ואורנג') אולם אומץ, בשינויים קלים, ברשתות CDMA. שירות ה־MMS מבוסס IP ופועל על גבי ערוצי הנתונים של הטלפון ולכן הוא פחות מוגבל בגודל הודעה משירות ה־SMS, שפועל על ערוץ הבקרה. כיום מקובל גודל מקסימלי של 360 קילו־בייט להודעה. גודל זה מספיק לתמונה או לקליפ וידאו קצר של כ־15 שניות. יש הצופים כי שירות ה־MMS, בשילוב עם טלפונים בעלי מצלמה באיכות גבוהה, יהיה חלק בלתי נפרד מהמצלמות הדיגיטליות כיוון שהמשתמשים יוכלו לשלוח את התמונות להדפסה ישירות מתוך המכשיר. בעבר היה הבדל מהותי בדרך העבודה עם הודעות MMS בחברת פלאפון, שעושה שימוש ברשת CDMA, לעומת סלקום ופרטנר, שעושות שימוש ברשת GSM. בפלאפון מרבית המכשירים נעזרים בשירות תקשורת נתונים שניתן בתשלום נוסף, ובעצם נשלח לינק לאתר ה־WAP של החברה. ברשתות סלקום ופרטנר, ההודעה מגיעה למכשיר בעזרת חיבור שאינו תמורת תשלום נוסף ונשמרת בתוך הזיכרון המובנה של המכשיר או בתוך כרטיס זיכרון הנמצא במכשיר וניתנת לצפייה מחודשת אפילו כאשר לא זמין חיבור לרשת הסלולרית. כאמור, הבדל זה קיים רק בחלק מהמכשירים ברשת פלאפון, וכעת המכשירים החדשים תומכים ב־MMS בדרך דומה לזו שנהוגה ברשתות ה־GSM. בזמן האחרון, חברות הסלולר בישראל עובדות על פתרונות קישוריות ביניהן כך שיהיה ניתן לשלוח הודעות MMS מרשת אחת לשנייה, הפתרון כבר הושלם ברשתות ה־GSM והוא נמצא בעיצומו בחברת פלאפון. מספר חברות ישראליות פעילות באספקת תשתית ל־MMS. חברת קומברס היא אחת מארבע הספקיות הגדולות בעולם לשרתי MMS. חברות ישראליות אחרות מפתחות במוצרים שעוסקים בהמרת מדיה המועברת בהודעות ביניהן אדאמינד ומוביקסל. מדיה וקבצים בנושא Multimedia Messaging Service בוויקישיתוף
The Highwomen (אלבום)

The Highwomen (בעברית: הנשים הראשיות או הנשים העליונות) הוא אלבום הבכורה של הסופרגרופ האמריקאית The Highwomen. אלבום הבכורה יצא לאור ב-6 בספטמבר 2019, על ידי חברת התקליטים אלקטרה רקורדס. מתוך אלבום הבכורה יצאו שני הסינגלים: "Redesigning Women" ו-"Crowded Table". אלבום הבכורה הגיע למקום העשירי במצעד הבילבורד 200. בשנת 2016, כששיירס סיימה להקליט את האלבום שלה My Piece of Land, באולפן ההקלטות של המפיק המוזיקלי דייב קוב, גמלה החלטה בליבה ליצור סופרגרופ נשית, שתוציא מוזיקת קאנטרי. זאת כהוקרה לסופרגרופ The Highwaymen (המורכבת מג'וני קאש, ויילון ג'נינגס, וילי נלסון וקריס קריסטופרסון). בסמוך לכך, היה ידוע כי יש מחסור בייצוג של נשים בעולם הקאנטרי ובפסטיבלי הקאנטרי השונים. אחד מהגורמים שהוביל למודעות לכך, היה ה-Me Too. בזמן ששיירס קיימה סיבוב הופעות, היא האזינה רבות לרדיו והופתעה לגלות שיש מחסור בנשים בעולם מוזיקת הקאנטרי ולכן, ערכה רשימה של זמרות קאנטרי שונות. לאחר שהיא הביעה את דעתה בנושא, היא פנתה לפייסבוק במטרה לאתר זמרות קאנטרי. המפיק המוזיקלי שעבד עמה דייב קוב, המליץ לה ליצור קשר עם ברנדי קרלייל, אותה היא לא הכירה. שיירס פנתה אליה וזו בתגובה השיבה כי להקים סופרגרופ שמורכב מנשים נשמע "רעיון יצירתי וכיפי". ב-6 באפריל 2019, הוכרז באופן רשמי על הקמת The Highwomen. כמו כן, היו ניסיונות לגרום לאמניות כמו ג'אנל מונה ושריל קרואו להצטרף לסופרגרופ, אך אלה סירבו. בין היתר, מתייחסות חברות הסופרגרופ לפרויקט ("The Highwomen") כעל "פרויקט חממה", בו זמרות קאנטרי יכולות להתפתח. מתוך האלבום יצא הסינגל השיווקי הראשון והיחיד "Highwomen". מידע על האלבום The Highwomen באתר MusicBrainz Joseph Hudak, Joseph Hudak, Brandi Carlile, Maren Morris Talk Highwomen Project, Rolling Stone, ‏2019-06-11 (באנגלית) Chris Willman, Chris Willman, Brandi Carlile, Amanda Shires Add Maren Morris to ‘Highwomen’ Supergroup, Variety, ‏2019-03-06 (באנגלית) Marissa R. Moss, Marissa R. Moss, See the Highwomen's Live Debut at Loretta Lynn Birthday Show, Rolling Stone, ‏2019-04-02 (באנגלית) The Highwomen – Redesigning Women (באנגלית), נבדק ב-2020-07-01 The Highwomen – Crowded Table (באנגלית), נבדק ב-2020-07-01 Post Malone Scores Second No. 1 Album on Billboard 200 With â€˜Hollywoodâ€™s Bleedingâ€™, Billboard, ‏2019-09-15 Hudak, Joseph (11 ביוני 2019). "Brandi Carlile, Maren Morris Talk Highwomen Project" (Includes two-part audio interview on SiriusXM's channel The Highway with Storme Warren). Rolling Stone (באנגלית אמריקאית). {{cite news}}: (עזרה) Willman, Chris (6 במרץ 2019). "Brandi Carlile, Amanda Shires Add Maren Morris to 'Highwomen' Supergroup". Variety. {{cite news}}: (עזרה) "The 50 Best Albums of 2019". Billboard. 10 בדצמבר 2019. נבדק ב-20 באפריל 2020. {{cite web}}: (עזרה) Rodman, Sarah (17 בדצמבר 2019). "The Best Albums of 2019". Entertainment Weekly. נבדק ב-20 באפריל 2020. {{cite web}}: (עזרה) Dolan, Jon (3 בדצמבר 2019). "100 Best Albums of the 2010s". Rolling Stone. נבדק ב-20 באפריל 2020. {{cite web}}: (עזרה) Hautman, Nicholas (12 בדצמבר 2019). "10 Best Albums of 2019". Us Weekly. נבדק ב-20 באפריל 2020. {{cite web}}: (עזרה) Gold & Platinum, RIAA (באנגלית)
איגור ניקולייב

איגור יורייביץ' ניקולייב (ברוסית: Игорь Юрьевич Николаев; נולד ב-17 בינואר 1960) הוא מלחין, זמר, גיטריסט, פסנתרן, מוזיקאי, כותב שירים, מפיק ושחקן סובייטי ורוסי. אמן העם של הפדרציה הרוסית בשנת 2019. איגור נולד ב־17 בינואר 1960 בעיר חולמסק, במחוז סחלין, במשפחה יוצרת. השכלה גבוהה איגור קיבל במכון לתרבות במוסקבה. שם למד ניקולייב במחלקת אומנות הבמה. את הקריירה היצירתית שלו החל בקבוצת רציטל (Рецитал), שם ניגן בקלידים. בין שיריו הראשונים של המלחין שהפכו אותו למפורסם הוא "קרחון ימי" (Айсберг) בביצוע של אלה פוגצ'ובה. אלבום של פוגצ'ובה !Schastia v lichnoi zhizni... שיצא ב-1986 מורכב כולו משירים שכתב ניקולייב. ניקולייב את הופעת הבכורה שלו כזמר עם השיר "מטחנה" (Мельница). אלבום בשם זהה יצא בשנת 1987. אחרי אלבום זה הגיעו עוד שניים ב-1989 - "ממלכה של מראת עקומות" (Королевство Кривых Зеркал), "פנטסטיקה" (Фантастика). ניקולייב כתב שירים רבים, אשר מאוחר יותר פרסמו לא רק אותו, אלא גם את המבצעים. בין להיטים כאלה ניתן למצוא "יין פטל" (Малиновое вино), "צבעונים צהובים" (Желтые тюльпаны), "בוא נשתה לאהבה" (Выпьем за любовь). מדיה וקבצים בנושא איגור ניקולייב בוויקישיתוף אתר האינטרנט הרשמי של איגור ניקולייב (ברוסית) (ברוסית) איגור ניקולייב, ברשת החברתית אינסטגרם איגור ניקולייב, במסד הנתונים הקולנועיים IMDb (באנגלית) איגור ניקולייב, במסד הנתונים הקולנועיים KinoPoisk (ברוסית) איגור ניקולייב, באתר אפל מיוזיק (באנגלית) איגור ניקולייב, באתר ספוטיפיי איגור ניקולייב, באתר סאונדקלאוד (באנגלית) איגור ניקולייב, באתר Last.fm (באנגלית) איגור ניקולייב, באתר MusicBrainz (באנגלית) איגור ניקולייב, באתר דיזר איגור ניקולייב, באתר Yandex.Music (ברוסית) איגור ניקולייב, באתר Discogs (באנגלית) איגור ניקולייב, באתר Genius איגור ניקולייב, באתר טיידל (באנגלית) Igor Nikolaev - biography, personal life, photos, songs, Yulia Proskuryakova and latest news, Manygoodtips.com, ‏2017-12-20 (ב־) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דני שובבני: קרוז קונטרול

דני שובבני: קרוז קונטרול (באנגלית: Dennis the Menace: Cruise Control) הוא סרט הנפשה טלוויזיוני אמריקאי מסוגת קומדיה והרפתקאות, אשר מבוסס על סדרת ההנפשה "דני שובבני", סדרה המבוססת על רצועת קומיקס בעלת אותו שם. הסרט בוים על ידי פטריק א. ונטורה, נכתב על ידי סטיבן לינט וסידנה קלארק, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא הרביעי בסדרה. הסרט שודר לראשונה בארצות הברית בערוץ ניקלודיאון ב-27 באוקטובר 2002, כאשר זהו הפרויקט הראשון שמבוסס על רצועת הקומיקס לאחר מותו של האנק קטצ'אם, יוצר הקומיקס. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-72 דקות, ושפת המקור שלו היא אנגלית. יורם, השכן הסובל של דני, מחליט לצאת לשייט בספינה יחד עם אשתו מרים, כדי להתרחק מדני שלא מפסיק לעשות לו בעיות. להפתעתו של יורם, דני, הוריו, כלבו וחבריו נמצאים גם על השייט, בו דני וחבריו מכירים נסיכה בשם ליאנה. בשיט, הנסיכה ליאנה הופנטה על ידי יועצה קרייגור, אשר רוצה את כס המלוכה ואת כל כספה. במהלך הסרט רואים כיצד דני וחבריו, גיל ונילי, עוזרים לנסיכה ליאנה ומצילים את המצב, בזמן שהם עושים שטויות ודברים מצחיקים. בימוי הדיבוב העברי נעשה על ידי עמי מנדלמן, והופק על ידי יעל אללוף ודן שצברג. בנוסף דיבב בדיבוב העברי רועי קקון. "דני שובבני: קרוז קונטרול", במסד הנתונים הקולנועיים IMDb (באנגלית) "דני שובבני: קרוז קונטרול", במסד הנתונים הקולנועיים KinoPoisk (ברוסית) דני שובבני: קרוז קונטרול, במיזם "אישים" לתיעוד היצירה הישראלית Dennis The Menace: Cruise Control, באתר MGM Movie Database הדיבוב המקורי נשאר בדיבוב העברי
הבחירות הפרלמנטריות במצרים 2020

הבחירות הפרלמנטריות במצרים 2020 הן הבחירות הכלליות במדינה, שהתקיימו בסוף אוקטובר 2020, בהליך בחירות אלה קם הסנאט המצרי, והציבור המצרי הצביע בבחירה כפולה, לסנאט ולפרלמנט המצרי בשיטת בית נבחרים דו מושבי, עליון ותחתון, לאחר ההצעה להחזרת שיטה זו, שהייתה נהוגה קודם ל-2013, אז פורקה והפרלמנט אוחד לכדי בית יחיד. הבחירות היו צפויות להתקיים בתחילה באפריל או מאי 2020. אך הנשיא עבד אל-פתאח א-סיסי הורה לפרלמנט להקפיא את פעילותו ב-1 באוקטובר 2019 והציב את הביטחון הלאומי המצרי האחראית על יצירת רשימות מועמדים, כאשר הרציונל היה בכך שהמודיעין הכללי של מצרים, שהייתה אחראית על בדיקת מועמדים בבחירות הפרלמנטריות במצרים 2015, לא עשתה עבודה טובה באופן מספק כאשר יצרה את ברית אהבת מצרים (אנ') אשר הרכיבה מספר רשימות מטעם המודיעין הכללי. ב-11 בספטמבר 2020, הודיעה ועדת הבחירות המצרית כי הבחירות ייערכו ב-24 וב-25 באוקטובר 2020. מועצת השורא שבעבר שימשה כבית העליון של הפרלמנט המצרי, בוטלה בעקבות פרסומה של חוקת מצרים בשנת 2014. עם זאת, תיקונים לחוקה שאושרו במשאל העם בשנת 2019 החזירו בית עליון בשם הסנאט שיחליף את מועצת השורא, ויחזיר את הפרלמנט למודל דו ביתי. הסנאט החדש יכלול כ-120 חברים נבחרים ו-60 שימונו על ידי הנשיא המכהן. דמויות רבות ושונות אשר אינן חלק מהשלטון, בהן זיאד אללאימי שהיה מהפעילים בהפגנות נגד משטרו של חוסני מובארכ, הישאם פואד, עומר אל-שנתי וחוסאם מואניס נעצרו ב-25 ביוני 2019 באשמה של "ניסון להפלת מדינה". חלק מהעצורים היו חלק מברית בשם "קואליציית התקווה" קבוצה אופוזיציונית התומכת בדמוקרטיה ששקלה להתמודד בבחירות לפרלמנט. ארגונים אחרים שהיו מעורבים בברית כללו את התנועה הדמוקרטית האזרחית (אנ'). גורם במצרים טענו כי הסיבה למעצרים היא חוסר הנכונות של הפעילים לשיתוף פעולה עם מנגנוני הביטחון הלאומי המצרי. מצרים: הבחירות לפרלמנט ייערכו ב-24–25 באוקטובר, באתר ערוץ 7, 11 בספטמבר 2020 EGYPT: THREE POLITICIANS ARBITRARILY DETAINED: ZYAD EL-ELAIMY, HOSSAM MOANIS AND HISHAM FOUAD המשטר המצרי מתמקד במעצרי פעילי קואליציית התקווה הנחיה נשיאותית להקפאת הפרלמנט
קיבוגה

מחוז קיבוגה (באנגלית, בסוואהילי: Kiboga) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, קיבוגה. המחוז גובל במחוז קיאנקוונצי מצפון מערב, במחוז נאקאסאקה מצפון מזרח, במחוז מיטיאנה מדרום ובמחוז קסנדה מדרום מערב. מטה המחוז יושב במחוז מובנדה. עיר הבירה והעיר הגדולה של המחוז היא קיבוגה. המחוז הוקם בשנת 1991. דרך המחוז עובר כביש ראשי שמחבר את עיר הבירה של אוגנדה, קמפלה עם העיר הוימה, בסיס התעשייה הפטרוכימית של המדינה. בשנת 2010, הפך החלק המערבי של המחוז, למחוז עצמאי בשם מחוז קיאנקוונצי. בדומה לשאר המדינה, רוב כלכלת המחוז נשענת על חקלאות. קצב גידול האוכלוסייה הוא 4.3% בשנה. כ-72% מתושבי המחוז גרים באזורים כפריים. מדיה וקבצים בנושא קיבוגה בוויקישיתוף אתר האינטרנט הרשמי של קיבוגה מחוז קיבוגה, מדריך התיירות של אוגנדה Kiboga District :: Background Information, web.archive.org, ‏9 באוקטובר 2007 (באנגלית) Kiboga (District, Uganda) - Population Statistics, Charts, Map and Location, www.citypopulation.de (באנגלית)
אולג גזמנוב

אולג מיכאילוביץ' גזמנוב (ברוסית: Олег Михайлович Газманов; נולד ב-22 ביוני 1951) הוא זמר אסטרדה, מלחין, משורר, שחקן, מפיק סובייטי ויהודי-רוסי. בשנת 2001 הוענק לו תואר אמן העם של הפדרציה הרוסית. גזמנוב נולד ב־22 ביולי 1951 במשפחה צבאית. אביו מיכאיל סמיונוביץ' גזמנוב ממוצא רוסי, ואימו זינאידה אברמובנה גזמנובה לבית אלטשולר הייתה יהודיה. את ילדותו בילה בקלינינגרד. לאחר סיום לימודיו, עבר לבית הספר הגבוה להנדסה ימית. בסוף לימודיו, בהיותו סגן, שירת ליד ריגה. כשחזר לרוסיה, החל לעבוד במחלקה של בית הספר שלו, וללמוד בבית הספר לתארים מתקדמים. גזמנוב נסחף על ידי המוזיקה, עזב את המדע והחל ללמוד בבית ספר למוזיקה. לאחר שהפך למלחין, זכה לפופולריות הראשונה שלו על הבמה בשנת 1988. שנה לאחר מכן החלו הופעות סולו. בשנת 1989 הקים להקה, שיר וקליפ "אסקדרון" (Эскадрон), שהפכו לפופולריים. בסוף שנות השמונים הופיע עם בנו, רודיון גזמנוב. אלבומו הראשון "אסקדרון" (Эскадрон) זכה להצלחה רבה ביותר. הוא שר להיטים בסגנון היורו-דיסקו הפופולרי, שהפך ל"כרטיס הביקור" של גזמנוב: "פוטנה" (Путана) ,"אסקדרון" (Эскадрон), "ייסאול" (Есаул), "חכי" (Дождись), "רוח טרייה" (Свежий ветер) ועוד שירים. בשנת 1992 הוזמן למונטה קרלו, ושם קיבל את פרס "פרסי המוזיקה העולמית" כזמר הנמכר ביותר ברוסיה. מאז ה-6 באוקטובר 2022 הוא נתון לסנקציות מכל מדינות האיחוד האירופי ומדינות אחרות, בשל תמיכתו בפלישה הרוסית לאוקראינה. מדיה וקבצים בנושא אולג גזמנוב בוויקישיתוף (ברוסית) אולג גזמנוב, ברשת החברתית פייסבוק אולג גזמנוב, ברשת החברתית אקס (טוויטר) אולג גזמנוב, ביישום טלגרם אולג גזמנוב, ברשת החברתית אינסטגרם אולג גזמנוב, ברשת החברתית טיקטוק אולג גזמנוב, ברשת החברתית VK אולג גזמנוב, סרטונים בערוץ היוטיוב אולג גזמנוב, במסד הנתונים הקולנועיים IMDb (באנגלית) אולג גזמנוב, במסד הנתונים הקולנועיים KinoPoisk (ברוסית) אולג גזמנוב, באתר אפל מיוזיק (באנגלית) אולג גזמנוב, באתר Last.fm (באנגלית) אולג גזמנוב, באתר MusicBrainz (באנגלית) אולג גזמנוב, באתר דיזר אולג גזמנוב, באתר Discogs (באנגלית) אולג גזמנוב, באתר Songkick (באנגלית) - YouTube, www.youtube.com Gazmanov, Oleg Mikhailovich, clever-geek.github.io(הקישור אינו פעיל) - גזמנוב ברשימת הנתונים לסנקציות ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
חיל האוויר השני של ארצות הברית

חיל האוויר השני של ארצות הברית (באנגלית: Second Air Force) הוא יחידה של חיל האוויר של ארצות הברית שתפקידה להכשיר ולאמן חיילים וקצינים שאינם חלק מצוות אוויר. החיל הוקם ב-1941 כיחידה להגנה אווירית ומילא תפקיד זה במהלך מלחמת העולם השנייה והמלחמה הקרה. ב-1975 פורק החיל וסמכויותיו הועברו לחיל האוויר השמיני ולחיל האוויר ה-15. ביולי 1993 הוקם החיל מחדש כגוף להכשרה טכנית ואימונים צבאיים בסיסיים עבור חיילים וקצינים שאינם בצוות אוויר (לאנשי צוות אוויר ההכשרות מועברות במסגרת חיל האוויר ה-19 של ארצות הברית). משימת הפיקוד היא לאמן ולפתח כוח אדם לזרוע האוויר. ההכשרות כוללות הכשרות טכניות, אימונים צבאיים בסיסיים, אימוני רפואה ולימוד מרחוק. האימון הצבאי הבסיסי מתקיים בבסיס חיל האוויר לקלנד בטקסס. הכשרה טכנית מתקיימת בשורה של מתקנים. ההכשרות כוללות אחזקת כלי טיס, הנדסה אזרחית, שירותי רפואה, מערכות מחשוב, כוחות אבטחה, פיקוח טיסה, משאבי אנוש, מודיעין, כיבוי אש, תפעול טילים ועוד. כנף ההכשרות ה-37 - ממוקמת בבסיס חיל האוויר לקלנד בטקסס. כנף ההכשרות הגדולה בזרוע האוויר, וכוללת אימונים צבאיים בסיסיים והכשרות טכניות מגוונות כנף ההכשרות ה-81 - ממוקמת בבסיס חיל האוויר קיסלר במיסיסיפי, מספקת הכשרה טכנית ופיתוח כוחות לחיל האוויר ולזרועות נוספות כנף ההכשרות ה-17 - ממוקמת בבסיס חיל האוויר גודפלו בטקסס, מכשירה כבאים, אנשי מודיעין, פיקוח וסיור עבור חיל האוויר וזרועות נוספות, סוכניות ממשלה וכוחות ידידותיים כנף ההכשרות ה-82 - ממוקמת בבסיס חיל האוויר שפרד בטקסס, מכשירה לתפקידי אחזקה, לוגיסטיקה, הנדסה אזרחית, תקשורת, רפואה כנף ההכשרה ללוחמה מיוחדת - ממוקמת בבסיס חיל האוויר לקלנד בטקסס. מכשירה כוחות של מבצעים מיוחדים ללוחמה קרקעית להק ההכשרות 381- ממוקם בבסיס חיל האוויר ונדנברג שבקליפורניה, מכשיר כוחות לתפעול טילים בין-יבשתיים, לוויניים, התרעה מפני טילים להק ההכשרות 517 - ממוקם במונטריי שבקליפורניה, מכשיר כוחות בלימודי שפות, קריפטולוגיה להק ההכשרות 602 - ממוקם בבסיס חיל האוויר קיסלר במיסיסיפי מדיה וקבצים בנושא חיל האוויר השני של ארצות הברית בוויקישיתוף אתר חיל האוויר השני
סורת אל-בלד

סורת אל-בלד (בערבית: سورة البلد) היא הסורה ה-90 בקוראן והיא מורכבת מ-20 פסוקים. משמעות שמעה של הסורה היא "העיר", והכוונה היא לעיר מכה. שם הסורה לקוחה מהפסוק הראשון בסורה. על פי חלק מפרשני הקוראן, הנושא העיקרי של סורת אל-בלד הוא מקומו של האדם בעולם, ומקומו של העולם ביחס לאדם. כמו כן, גורסים פרשני הקוראן כי הסורה נועדה להמליץ לאדם ללכת בשביל שלכאורה נסלל עבורו על ידי האל, ולהתרחק מהדרכים אשר לכאורה מעוררות את זעמו של האל. לפי המסורת האסלאמית, הסורה נפתחת בשבועה בעיר מכה, כדי להפגין את קדושתה של העיר. נוסף על כך, הסורה מציגה לכאורה חלק מהחסדים שאללה ברא עבור בני האדם. מדיה וקבצים בנושא סורת אל-בלד בוויקישיתוף סורת אל-בלד, בתרגום הרמן רקנדורף, באתר ויקיטקסט youtube Qur'an Wiki - Surah 90: al-Balad, www.quran-wiki.com Sura al-Balad, WikiShia (באנגלית) Surah Balad, Chapter 90, Al-Islam.org, ‏5 בפברואר 2017 (באנגלית)
סניקס

יוני בן-יהודה (נולד ב-1981), ידוע בשם הבמה סניקס (באנגלית: Sneakas) הוא ראפר ישראלי-אמריקאי. יוני בן-יהודה נולד בתל אביב בשנת 1981. בגיל 11 ירד למנהטן. בשנת 2000 השתתף באלבום האוסף של חברת מאד מאן, "מיקרופון למקסימום", בשיר "סגנון חופשי" עם כלא 6. ב-2001 השתתף באלבום השני, "מיקרופון למקסימום 2" בשיר "מכים שנית", גם הוא עם כלא 6. בשנת 2002 התארח באלבום הבכורה של סאבלימינל והצל, "האור והצל", בשיר "נון סטופ". שנה לאחר מכן, ב-2003, יצא לסיבוב הופעות של שנה במזרח התיכון במאות מועדונים ופסטיבלים. בשנת 2007 הוציא את המיני אלבום Rap Kicks and Politics שמכר למעלה מעשרת אלפים עותקים ברחבי העולם. במרץ 2008 יצא לאור אלבום הבכורה שלו, In It for the Change בחברת "בייבי סטפס", שכלל גם את השירים מתוך המיני-אלבום. באלבום השתתפו אמנים שונים, בהם סאבלימינל, שי 360, רון נשר, רועי אדרי והראפר האמריקאי קול ג'י ראפ. האלבום יצא בחברת הבת של סוני מיוזיק אנטרטיינמנט, רד מיוזיק (אנ'), וזכה לשבחים ממבקרי המוזיקה. בשנת 2012 התארח במיקסטייפ של הראפר האמריקאי בישופ לאמונט (אנ'), The Layover, בשיר "That’s What She Said". באותה השנה הוציא את הסינגל "Gimme the Loot", מתוך מיקסטייפ הבכורה שלו, בהשתתפות הראפר האמריקאי בולדי ג'יימס (אנ'). בדצמבר יצא המיקסטייפ, בשם There's a Rap for That. 2008: In It for the Change 2012: There's a Rap for That 2007: Rap Kicks and Politics סניקס, באתר AllMusic (באנגלית) Sneakas redefining Jewish rap scene, Ynetnews, ‏2011-09-17 (באנגלית) Sneakas, Baeble Music רפי ברבירו, עברית שפה יפה, באתר ynet, 19 בדצמבר 2007 In It For The Change - Sneakas | Songs, Reviews, Credits | AllMusic (באנגלית אמריקאית), נבדק ב-2020-07-01 New Video: Sneakas feat. Boldy James "Gimme The Loot", Vibe, ‏2012-07-10 (באנגלית) Sneakas - There's A Rap For That | Download & Listen [New Mixtape], web.archive.org, ‏2015-09-18
קוד קאלימאקי

קוד קאלימאקי (ברומנית: Codul Calimach) היה קובץ החוקים האזרחיים הראשון של נסיכות מולדובה. הקובץ חובר ביוזמתו של השליט סקרלט קאלימאקי ונערך על ידי קריסטיאן פלכטנמאכר ואנאניה קוזאנוס ובעזרתם של אנדרונאקה דוניצ'י ודמסקין בוז'ינקה ומשפטנים נוספים. הקוד פורסם ב-1817 ביוונית וב-1833 תורגם לרומנית על ידי פלכטנמאכר ובוז'ינקה. תוכן הקוד מבוסס על הקודקס האזרחי הי מ-1804 ועל הקודקס האזרחי האוסטרי מ-1811 עם התאמות למנהג המקומי ולחוק האזרחי הביזנטיני. קוד קלימאקי, מחולק לשלושה חלקים, וכולל 2032 סעיפים שונים. הקוד הוחלף ב-1865 על ידי הקוד האזרחי של 1865, שנכנס לתוקף בנסיכויות הרומניות המאוחדות, שנסיכות מולדובה הייתה חלק ממנה. Istoria Dreptului (ברומנית) ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
חוזה ה-JEDI

חוזה ה-JEDI (באנגלית: Joint Enterprise Defense Infrastructure) הוא חוזה מחשוב ענן ענק של מחלקת ההגנה של ארצות הברית אשר שוויו מוערך בכ-10 מיליארד דולר אמריקאי. בין החברות שהתעניינו בחוזה ניתן למנות את אמזון, גוגל, מיקרוסופט, IBM ועוד. לאחר הפגנות מצד עובדי גוגל, גוגל החליטה לנטוש את ההתמודדות על החוזה היוקרתי בגלל ניגוד עניינים עם ערכיה הארגוניים. באוגוסט 2019, מספר שבועות לפני ההכרזה על הזוכה בחוזה, הנשיא האמריקאי דונלד טראמפ הורה על השהיית החוזה, והטיל על מזכיר ההגנה של ארצות הברית, מארק אספר, לחקור את הטענות בדבר הטיית החוזה לטובת אמזון. באוקטובר 2019 הוכרז כי החוזה הוענק לחברת מיקרוסופט. בכלי התקשורת פורסם כי טראמפ סולד ממייסד אמזון, ג'ף בזוס, שהוא גם הבעלים של עיתון הוושינגטון פוסט, עיתון יומי בעל תפוצה רבה, אשר ידוע ביחס ביקורותי כלפי הנשיא טראמפ. לטענת בזוס: "טראמפ השתמש בכוחו כדי לדחוק את אמזון מחוץ לחוזה ה-JEDI". Ron Miller (15 September 2018) "Why the Pentagon's $10 Billion JEDI deal has cloud companies going nuts". BARRY ROSENBERG (July 25, 2019) Change Or Scrap JEDI, Says IT Council: IT Acquisition Advisory Council (ITAAC) Conger, Kate (2019-12-09). "Amazon Accuses Trump of 'Improper Pressure' on JEDI Contract". The New York Times (באנגלית אמריקאית). ISSN 0362-4331. נבדק ב-2020-09-17. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.